*****

ΚΑΝΟΝΙΣΜΟΣ (ΕΟΚ) αριθ. 3347/89 ΤΗΣ ΕΠΙΤΡΟΠΗΣ

της 7ης Νοεμβρίου 1989

περί παύσεως της αλιείας του σαυριδιού από πλοία με σημαία κράτους μέλους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,

Εκτιμώντας:

ότι ο κανονισμός (ΕΟΚ) αριθ. 4194/88 του Συμβουλίου της 21ης Δεκεμβρίου 1988 για τον καθορισμό για ορισμένα αποθέματα ιχθύων ή ομάδες ιχθύων, του σνόλου επιτρεπομένων αλιευμάτων για το 1989 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 2278/89 (4) προβλέπει τα σύνολα επιτρεπομένων αλιευμάτων σαυριδιού για το 1989·

ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος το οποίο υπάγεται στο σύνολο επιτρεπομένων αλιευμάτων, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει το σύνολο επιτρεπομένων αλιευμάτων που έχουν διατεθεί·

ότι, σύμφωνα με τις πληροφορίες που ανακοινώθηκαν στην Επιτροπή, η ποσότητα των αλιευμάτων σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII, XIV από πλοία με σημαία κράτους μέλους ή νηολογημένα σε κράτος μέλος, έφθασαν το σύνολο των επιτρεπομένων αλιευμάτων που είχαν διατεθεί για το 1989·

ότι η Ισπανία μετέφερε στις 24 Οκτωβρίου 1989 στις Κάτω Χώρες 800 τόνους σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII, XIV · ότι η αλιεία του σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII, XIV, από πλοία με σημαία των Κάτω Χωρών ή νηολογημένα στις Κάτω Χώρες, έπρεπε κατά συνέπεια να επιτραπεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII, XIV, από πλοία με σημαία της κράτους μέλους ή νηολογημένα σε κράτος μέλος, εκτιμάται ότι έχει εξαντλήσει το σύνολο των επιτρεπομένων αλιευμάτων που είχαν διατεθεί για το 1989 (5).

Απαγορεύεται η αλιεία σαυριδιού στα ύδατα των διαιρέσεων CIEM V b (ζώνη ΕΟΚ), VI, VII, XII, XIV καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση της ποσότητας που έχει αλιευθεί στις διαιρέσεις αυτές, από πλοία με σημαία της κράτους μέλους ή νηολογημένα σε κράτος μέλος, από την ημερομηνία εφαρμογής του παρόντος κανονισμού (6).

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Νοεμβρίου 1989.

Για την Επιτροπή

Manuel MARIN

Αντιπρόεδρος

(1) ΕΕ αριθ. L 207 της 29. 7. 1987, σ. 1.

(2) ΕΕ αριθ. L 306 της 11. 11. 1988, σ. 2.

(3) ΕΕ αριθ. L 369 της 31. 12. 1988, σ. 3.

(4) ΕΕ αριθ. L 218 της 28. 7. 1989, σ. 5.

(5) Εκτός της Ισπανίας και της Πορτογαλίας.

(6) Εκτός της Ισπανίας, της Πορτογαλίας και των Κάτω Χωρών.